৪. আবুল হাসান আলী বিন কুতরাল (৫৬৩-৬৫১/১২৫৩ খ্রিঃ) : আবুল হাসান আলী বিন আব্দুল্লাহ বিন মুহাম্মাদ বিন ইউসুফ বিন কুতরাল আনছারী কুরতুবী মালেকী আন্দালুসের বিভিন্ন শহরে বিচারকের দায়িত্ব পালন করেন। ইলমে বালাগাতে তিনি বিশেষ পান্ডিত্যের অধিকারী ছিলেন।[26] ইমাম কুরতুবী তদীয় শিক্ষক রবীর পর তাঁর নিকট পিতার গোসল সম্পর্কে জিজ্ঞাসা করেছিলেন। যেমন তিনি বলেন, ثُمَّ سَأَلْتُ قَاضِيَ الْجَمَاعَةِ أَبَا الْحَسَنِ عَلِيَّ بْنَ قُطْرَالٍ وَحَوْلَهُ جَمَاعَةٌ مِنَ الْفُقَهَاءِ فَقَالُوا: غَسِّلْهُ وَكَفِّنْهُ وَصَلِّ عَلَيْهِ – ‘অতঃপর আমি প্রধান বিচারপতি আবুল হাসান আলী বিন কুতরালকে জিজ্ঞেস করলাম। তখন তার পাশে একদল ফকীহ ছিলেন। তারা বললেন, তাকে গোসল দাও, কাফন পরাও এবং তার উপর জানাযার ছালাত পড়ো’।[27]